Nimcovičiaus gynyba

**Nimcovičiaus gynyba** – šachmatų debiutas, kurio ėjimai:
: **1. d4 Žf6**
: **2. c4 e6**
: **3. Žc3 Rb4**

Šachmatų debiutų enciklopedijoje Nimcovičiaus gynybos kodai yra E20-E59.

Šis hipermodernus debiutas buvo išpopuliarintas Arono Nimcovičiaus XX a. pradžioje. Priešingai nei dauguma kitų indiškųjų debiutų, Nimcovičiaus gynyboje iš karto nedaromas fianchetto, nors ėjimas …b6 ir vėliau… Ra6 arba… Rb7 yra ne vieno varianto idėja.

Tai vienas iš labiausiai vertinamų atsakymų į **1. d4**. Šį debiutą žaidė dauguma pasaulio čempionų.

Nimcovičiaus debiute dažnai žaidžiama… Rxc3, nes tada juodieji dvigubina c linijos pėstininkus (nebent baltieji to išvengia kirsdami su rikiu, kitu žirgu ar valdove, kai šios figūros gali ginti laukelį c3), be to, juodieji smarkiai kovoja dėl laukelio e4 ir dažniausiai tokio ėjimo baltiesiems daryti anksti neleidžia.

## Dažniausi tęsiniai

Populiariausi baltųjų tęsinai yra šie:
* **Rubinšteino sistema** (pavadinta Akibos Rubinšteino vardu) – **4. e3**. Tai vienas iš dažniausių baltųjų atsakymų. Juodieji dažniausiai žaidžia **4…0-0** (pagrindinis tęsinys), **4…c5** arba **4…b6**, žaidžiama ir **4…d5** su **4…Žc6**. Po **4.e3 0-0** dažniausiai žaidžiama **5. Rd3**, **5. Že2** ir **5. Žf3**
* **Klasikinis** (arba Kapablankos) **variantas** – **4. Vc2**. Ilgą laiką tai buvo pagrindinis tęsinys, tačiau vėliau **4. e3** išpopuliarėjo labiau. Pagrindiniai tęsiniai – **4…0-0**, **4…d5**, **4…c5** ir **4…Žc6**
* **Kasparovo variantas** – **4. Žf3**. Garis Kasparovas šešis kartus žaidė šį ėjimą prieš Anatolijų Karpovą ir pasiekė puikų rezultatą – 3 pergalės, 3 lygiosios. Populiarus ėjimas – **4…d5**, pervedantis į Ragozino gynybą, taip pat galima žaisti **4…c5**
* **4.f3**. Šis variantas neturi patvirtinto pavadinimo, todėl dažnai vadinamas **f3 variantu**. Variantą žaisdavo Aleksejus Širovas, kurio vardu kartais vadintas šis variantas.
* **4.Rg5** – **Leningrado variantas**. Tokį pavadinimą gavo, nes šio varianto teoriją dažnai vystė žaidėjai, kilę iš Leningrado (dab. Sankt Peterburgas). Pagrindinis tęsinys yra **4…h6 5.Rh4 c5 6.d5 d6 7.e3 Rxc3+ 8.bc e5**.
* **4.a3** – **Zemišo variantas** (pavadintas Frico Zemišo vardu). Baltieji priversti arba kirsti žirgą (kaip dažniausiai ir daroma), arba grįžti atgal rikiu į d6 ar e7.
* **4.g3** – **fianchetto variantas**, primenantis kataloniškąją sistemą. Jo idėja – ginti laukelį e4 su rikiu einant į g2.
* **4.Vb3** – **Špilmano variantas**, pavadintas Rudolfo Špilmano vardu. Variantas kartais žaidžiamas, tačiau nėra dažnas, nes visiškai nekontroliuoja laukelio e4. Privalumas – valdovė gina žirgą ir puola rikį. Juodieji dažniausiai tęsia ėjimu **4…c5**
* **4.e4** – **Dilvorto gambitas**, pavadintas Vernono Dilvorto vardu, kuris parašė ir išleido straipsnį šio varianto tema. Dilvorto idėja – tęsti 4…Žxe4 5.Vg4 Žxc3 6.Rd2. Manoma, kad baltieji kompensacijos už pėstininką neturi, nors padėtis nėra bloga.
* **4.Rd2** – ėjimas, atrišantis žirgą. Tačiau šis ėjimas nors yra natūralus, jis visai neambicingas ir žaidžiamas mėgėjų, kurie neturi teorinių žinių ir su Nimcovičiaus gynyba susiduria pirmą kartą. Juodieji gali tęsti ėjimais **4…Rxc3 5. Rxc3 Že4**, ir baltųjų rikių poros pranašumas išnyksta.
* **4.Vd3** – **Mikėno variantas**, pavadintas Vlado Mikėno vardu. Šiuo ėjimu kontroliuojamas laukelis e4 ir ginamas žirgas, tačiau manoma, kad klasikiniame variante (**4. Vc2**) valdovė stovi geriau.

## ECO kodai
Šachmatų debiutų enciklopedijoje Nimcovičiaus gynybai skirti kodai E20-E59. Visi kodai prasideda **1.d4 Žf6 2.c4 e6 3.Žc3 Rb4**, išskyrus E20, kuriuo taip pat žymimos alternatyvos ėjimui **3…Rb4** (išskyrus **3…d5**, kuris perveda į atmestąjį valdovės gambitą):
: E20 – 1.d4 Žf6 2.c4 e6 3.Žc3
: E21 – 1.d4 Žf6 2.c4 e6 3.Žc3 Rb4 4.Žf3 (Kasparovo variantas, išskyrus 4…c5 5.g3, kurio kodas – E20)
: E22 – 4.Vb3 (E22 ir E23 skirta Špilmano variantui)
: E23 – 4.Vb3 c5
: E24 – 4.a3 (E24-E29 skirta Zemišo variantui)
: E25 – 4.a3 Bxc3+ 5.bc c5
: E26 – 4.a3 Bxc3+ 5.bc c5 6.e3
: E27 – 4.a3 Bxc3+ 5.bc 0-0
: E28 – 4.a3 Rxc3+ 5.bc 0-0 6.e3
: E29 – 4.a3 Rxc3+ 5.bc 0-0 6.e3 c5
: E30 – 4.Rg5 (E30 ir E31 skirta Leningrado variantui)
: E31 – 4.Rg5 h6 6.Rh4 c5 6.d5 d6
: E32 – 4.Vc2 (įskaitant 4…0-0; E32-E39 skirta klasikiniam (Kapablankos) variantui)
: E33 – 4.Vc2 Žc6 (Ciuricho/Milnerio-Bario variantas)
: E34 – 4.Vc2 d5
: E35 – 4.Vc2 d5 5.cd ed
: E36 – 4.Vc2 d5 5.a3
: E37 – 4.Vc2 d5 5.a3 Rxc3+ 6.Vxc3 Že4
: E38 – 4.Vc2 c5
: E39 – 4.Vc2 c5 5.dc 0-0
: E40 – 4.e3 (įskaitant Taimanovo variantą; E40-E59 skirta Rubinšteino sistemai)
: E41 – 4.e3 c5 (įskaitant Hiubnerio variantą)
: E42 – 4.e3 c5 5.Že2 (Rubinšteino variantas, įskaitant Romanišino-Psachio variantą 5…b6 6.a3 Ba5)
: E43 – 4.e3 b6 (įskaitant olandiškąjį variantą ir Kereso variantą)
: E44 – 4.e3 b6 5.Že2 (įskaitant amerikietiškąjį variantą ir 5…Rb7)
: E45 – 4.e3 b6 5.Že2 Ra6 (Fišerio variantas)
: E46 – 4.e3 0-0 (įskaitant Reševskio variantą)
: E47 – 4.e3 0-0 5.Rd3
: E48 – 4.e3 0-0 5.Rd3 d5 (įskaitant modernųjį variantą)
: E49 – 4.e3 0-0 5.Rd3 d5 6.a3
: E50 – 4.e3 0-0 5.Žf3
: E51 – 4.e3 0-0 5.Žf3 d5
: E52 – 4.e3 0-0 5.Žf3 d5 6.Rd3 b6 (Klasikinis fianchetto/Talio variantas)
: E53 – 4.e3 0-0 5.Žf3 d5 6.Rd3 c5 (įskaitant Averbacho variantą)
: E54 – 4.e3 0-0 5.Žf3 d5 6.Rd3 c5 7.0-0 dc 8.Rxc4 (įskaitant Karpovo variantą, Bronšteino variantą ir Smyslovo variantą)
: E55 – 4.e3 0-0 5.Žf3 d5 6.Rd3 c5 7.0-0 dc 8.Rxc4 Žbd7 (Parmos variantas)
: E56 – 4.e3 0-0 5.Žf3 d5 6.Rd3 c5 7.0-0 Žc6 (įskaitant Larseno variantą)
: E57 – 4.e3 0-0 5.Žf3 d5 6.Rd3 c5 7.0-0 Žc6 8.a3 dc 9.Rxc4 cd
: E58 – 4.e3 0-0 5.Žf3 d5 6.Rd3 c5 7.0-0 Žc6 8.a3 Rxc3 9.bc (įskaitant Chasino variantą)
: E59 – 4.e3 0-0 5.Žf3 d5 6.Rd3 c5 7.0-0 Žc6 8.a3 Rxc3 9.bc dc 10.Rxc4 (įskaitant pagrindinį variantą)

## Išnašos